Mathews Phosa aanvaar ANC-nominasieMathews Phosa, voormalige tesourier-generaal van die ANC, het Sondag in Khayelitsha die nominasie om as president van die ANC te staan, aanvaar. EWN berig sewe van die ANC-takke in Kaapstad het hom glo ondersteun en genomineer. Phosa het in sy toespraak gesê: “Ons het die jeug van Suid-Afrika verloën. Ons moet die ANC bou, maar kan dit nie met ou bakstene doen nie. Die armes kan nie vir onderrig betaal nie, daarom moet die regering dit doen. Finish en klaar.” Nkosazana-Dlamini Zuma en Cyril Ramaphosa is ook mededingers vir die top-posisie. Zizi Kodwa, nasionale woordvoerder van die ANC, was nie onmiddellik beskikbaar vir kommentaar nie.